Základná škola s materskou školou Hladovka
Denná téma: Plytvanie potravinami
Ročníky: 8.A,8.B  Zahrajme sa na vedeckú konferenciu/ Zachráňme potraviny
Metodický list
Cieľ:    vedieť vysvetliť svoj názor a prezentovať ho aj ostatným v diskusii,
 vedieť použiť argument a protiargument, vyjadriť svoj súhlas a nesúhlas, vedieť svoj názor zdôvodniť, nájsť riešenia ako zmeniť postoj voči jedlu,  plytvaniu potravín z pozície žiaka
Aktivita je zameraná na žiakov základných škôl druhého stupňa(8.-9.ročník)
Vyučovací predmet: Slovenský jazyk a literatúra,8. ročník, Debatujeme na úrovni(diskusia, debata)
Pomôcky: (interaktívna tabuľa alebo dataprojektor, PC, plagáty, písacie potreby, menovky)
Príprava: Žiaci už z nižších ročníkov ovládajú pojmy, komunikácia efektívna/asertívna, rozhovor, debata, repliky, argument/protiargument,..)
Postup/Realizácia:  Túto aktivitu realizujeme v 8. ročníku na 2- 3 hod. SJL, vždy sú to iné témy. Tento rok sme si vybrali zaujímavú a aktuálnu  tému Plytvanie potravinami
1. Žiaci majú možnosť pozrieť si filmy Čerstvé, ale v kontajneri(http://www.youtube.com/watch?v=XM4cznYYmDg),  Pan Chlebek (http://www.youtube.com/watch?v=4LjbpIt8uPs )reklamy nadácie Zachráňte jedlo
 2. Žiaci sa posadia do kruhu a vedú debatu o problematike plytvaniu potravinami. Jeden žiak (moderátor uvedie tému debaty)
Pomocné otázky:
Svoje  názory zdôvodnia, informácie vysvetlia. Reagujú na názory spolužiakov(môžu ich podporiť, doplniť, ale i vyvracať pomocou  argumentov). Moderátor urobí záver, poďakuje účastníkom za aktivitu a názory. 
3. Žiaci sa rozdelia do skupín, každá skupina  má inú formu spracovania informácií o téme.
a). skupina Aktivisti- ich úloha je vybrať spomedzi seba zástupcu iniciatívy Zachráňme jedlo, ktorý bude prezentovať ich názory na danú tému, samozrejme i oni môžu vstúpiť do diskusie
b). skupina Nadácia ich úlohou je vybrať spomedzi seba predsedu potravinovej banky Slovenska, ktorý bude prezentovať ich názory na danú tému
c). skupina predstaviteľov obchodných reťazcov a pekární( ich úlohou je prezentovať svoju obchodnú politiku, snahy, obhajovať sa, prečo sa vyhadzujú tony jedla, čo oni robia pre to, aby sa neplytvalo potravinami...)
d).skupina expertov a odborníkov na tému plytvanie potravinami(pripravia si prezentáciu v power point) k odprezentovaniu na konferencii
e). skupina študentov zo základnej školy ( ich úlohou je pripraviť prezentáciu, kde budú prezentovať svoje nápady a návrhy, ako oni žiaci môžu zabrániť plytvaniu potravín
f). skupina novinárov( urobia anketu  na tému plytvanie potravín, výsledky ankety zverejnia na konferencii)
g)skupina verejnosť( rozdelia si úlohy provokatérov, pomocníkov, manažéra, sprostredkovateľov, vstupujú do diskusie, prejavujú svoje postoje(roly)
h) dôležitá je  úloha moderátora- privítať hostí, uvádzať celú konferenciu, viesť diskusiu, dbať na to, aby hovoriaci neodbočovali od témy, hovorili jasne a presne. Na záver zase zhodnotiť stručne ako dopadla akcia, poďakovať za účasť, snahu. Toho sa už môže zhostiť i učiteľ. 
Niektoré skupiny môžu napísať diskusný príspevok do školského časopisu, zverejniť výsledok ankety.
Môžu svoje názory zverejniť na blogu.

Je vhodné pripraviť program konferencie, jednotlivé body, aby žiaci vedeli, kedy vystúpiť a prezentovať svoje názory. Aby sme žiakov  správne naladili na túto činnosť, musia mať naozaj pocit, že sú na konferencii(patrične sa obliecť tak, aby každý reprezentoval svoju skupinu, potrebné je zabezpečiť  malé občerstvenie pre diskutujúcich, dopredu si pripraviť triedu a technické vybavenie, môžete si zriadiť i technický štáb.....fantázii sa medze nekladú). Výsledok, ale stojí za to.

Zhrnutie: 
     Každý žiak sa zapojí do diskusie a tým si vyskúša vystupovanie pred spolužiakmi, použije argument alebo protiargument, žiaci sa  podelia  o svoje skúsenosti a názory.  

   Žiaci poukážu nielen na celosvetové plytvanie jedlom a potravinami, ale predovšetkým na to, ako to funguje u nich doma, v škole, aký majú postoj k jedlu, hovoria o rozumnom životnom štýle. Sami prídu s nápadmi a návrhmi, ako môžu oni bojovať proti znehodnocovaniu potravín.

Prílohy:

Filmy Čerstvé, ale v kontajneri(http://www.youtube.com/watch?v=XM4cznYYmDg),
Pan Chlebek (http://www.youtube.com/watch?v=4LjbpIt8uPs ), http://glopolis.org/cs/potravinova-bezpecnost/vytvarna-soutez/plytvani-jidlem/
Učebnica Slovenského jazyka pre 8. ročník základnej školy a 3. ročník gymnázia s osemročným štúdiom
